Lav et referat af nedenstående tekst:

Tekst:
Der var lørdag lidt kø i lystbådehavnen i Nibe. Og det skyldtes, at Guf & Kugler har taget hul på endnu en sæson, så der var mange, der nød solen og en is. Blandt andre 11-årige Viktor Klemmensen fra Støvring, der havde valgt en flødebolle-is og en chokoladekugle. - Jeg synes, at den er rigtig god, lød det fra Viktor. Men også bag disken er der glæde at spore. - Det har været fantastisk at møde is-nyderne, som vi kalder vores gæster, uden mundbind, så vi kan få smilet med, som vi ikke har haft de sidste par sæsoner. Det er, så hjertet dirrer af lykke, siger Charlotte Korsholm, der er indehaver af Guf & Kugler i Nibe og Aalborg.

Referat:
Smil og is på havnen i Nibe, hvor indehaver af Guf & Kugler glæder sig over, at mundbindet er væk.